Hovedinngangen våren 2009
Detalj fra venstre side av inngangen til anlegget Foto: Stian Nordskog 
Detalj fra høyre side av inngangen til anlegget
**Det sovjetiske krigsminnesmerke i Schönholzer Heide** (Sowjetisches Ehrenmal in der Schönholzer Heide) i Pankow, Berlin ble bygget i tiden mellom mai 1947 og november 1949 og har et samlet areal på 30 000 m². Den ligger på adressen Germanenstraße, 13156 Berlin.

Beliggenhet
-----------

Schönholzer Heide var på 1800-tallet et yndet utfluktssted. Under den annen verdenskrig var stedet en tvangsarbeidsleir. Etter krigen ble den nordvestlige delen av parken gjort om til det tredje store sovjetiske æresminnesmerke i Berlin, sammen med minnesmerkene i Treptower Park og Tiergarten.

Konstruksjon
------------

En sovjetisk arkitektgruppe bestående av A. Solowjew, M. Belarnzew, W. D. Koroljew og billedhoggeren Iwan G. Perschudtschew laget utkastet til soldatkirkegården, som skulle bli hvilested for 13 200 av de 80 000 soldatene, deriblant 120 kvinner, som falt i slaget om Berlin i mars/april 1945.

Anleggets oppbygging
--------------------

Adkomst til monumentet skjer fra Germanenstraße. Man kommer først til en portal av to granittsøyler med symbolske kranser, bronseskåler med to stiliserte fakler og påskriften «Til evig minne om heltene». Deretter når man frem til selve minnelunden via en allé av lindetrær der enden er flankert av to røde granittårn med kunstige fakler på begge sider og med påskriften «Avdekk ditt hode! Her ligger sovjetiske soldater, helter fra den store fedrelandskrigen 1941–1945, i evig ro.» På baksiden er det satt opp sitater av Josef Stalin på tysk og russisk.

På en mur rundt minnesmerket er det 100 bronsetavler, med navnene, tjenestegradene og fødselsårene på de soldater som var mulig å identifisere. Dette er rundt en femdel av de falne og utgjør 2 647 navn.

På begge sider av hovedaksen, som ved sin ende har en 33,5 m høy obelisk av syenitt, ligger det åtte gravkamre, der det ligger 1 182 soldater. Under æreshallen inne i obelisken er det begravet to sovjetiske oberster. En minnesten bak obelisken ærer også de sovjetiske borgere som døde i tyske konsentrasjonsleire.

En statue av den russiske Moder Jord står foran obelisken og utgjør hovedminnesmerket. Denne sørgende moren holder i sine armer den døde sønnen som er dekket av en sovjetisk seiersfane. På sokkelen, som er laget av svart porfyr, finner man 42 bronsetavler med navnene på falne offiserer.

I motsetning til minnesmerkene i Treptower Park og Tiergarten som først og fremst markerer seieren over fascismen, er monumentet i Pankow i langt større grad et sorgens monument som først og fremst vektlegger de enorme tap Sovjetunionen led i kampen mot fascismen.

Bildegalleri
------------

* Hovedinngangen til anlegget. Bak stolpene med fakler sees lindetrealleen som leder frem til anlegget.Hovedinngangen til anlegget. Bak stolpene med fakler sees lindetrealleen som leder frem til anlegget.
* Venstre portstolpe i hovedinngangen til anlegget. Påskriften lyder: «Til evig minne om heltene».Venstre portstolpe i hovedinngangen til anlegget. Påskriften lyder: «Til evig minne om heltene».
* Venstre side av åpningen inn til gravene. Påskriften lyder: «Avdekk ditt hode! Her ligger sovjetiske soldater, helter fra den store fedrelandskrigen 1941-1945, i evig ro.»Venstre side av åpningen inn til gravene. Påskriften lyder: «Avdekk ditt hode! Her ligger sovjetiske soldater, helter fra den store fedrelandskrigen 1941-1945, i evig ro.»
* Høyre side av åpningen inn til anlegget. Påskriften lyder: «En takknemlig menneskehet glemmer aldri deres tapre dåder.»Høyre side av åpningen inn til anlegget. Påskriften lyder: «En takknemlig menneskehet glemmer aldri deres tapre dåder.»
* Stalin-sitat inne i portalen. «Sitatet lyder: Styrken til Den røde armé besto i at den ikke nærte og heller ikke kunne nære noe rasehat hverken mot andre folk eller det tyske og at de var oppdradd i troen på alle folks og rasers like verdi, og med respekt for andre folkeslags rettigheter.»Stalin-sitat inne i portalen. «Sitatet lyder: Styrken til Den røde armé besto i at den ikke nærte og heller ikke kunne nære noe rasehat hverken mot andre folk eller det tyske og at de var oppdradd i troen på alle folks og rasers like verdi, og med respekt for andre folkeslags rettigheter.»
* En av de rundt 100 bronsetavlene med navn på sovjetiske falne. Påskriften lyder: «De underkastet seg aldri fascismen og kjærligheten til hjemmet og folket var sterkere enn døden.»En av de rundt 100 bronsetavlene med navn på sovjetiske falne. Påskriften lyder: «De underkastet seg aldri fascismen og kjærligheten til hjemmet og folket var sterkere enn døden.»
* ModerstatuenModerstatuen
* Moderstatuen sett bakfra.Moderstatuen sett bakfra.
* Obelisken av syenittObelisken av syenitt

Referanser
----------

1. ↑

Eksterne lenker
---------------

* (de) Offisielt nettsted Rediger på Wikidata

* (en) Soviet Cenotaph in Berlin (Schönholzer Heide) – kategori av bilder, video eller lyd på Commons Rediger på Wikidata
* Ehrenmal Schönholzer Heide auf den Seiten der Berliner Senatsverwaltung für Stadtentwicklung
* Hans Hauser: *Sorgen mit den russischen Ehrenmalen*, In: Berlinische Monatsschrift 9/1998, Edition Luisenstadt


|  |  |
| --- | --- |
| Oppslagsverk/autoritetsdata | GND
 |